
Soodustuse määramine teede ja tänavate sulgemise maksule

(Narva Aleksander Puškini tn ja Peetri pl vaheline skväär) 

1. Asjaolud ja menetluse käik

11.06.2013.a. esitas Lemminkäinen Eesti AS (reg.kood 10114029) Narva Linnavalitsusele taotluse, milles palub vabastust teede ja tänavate sulgemise maksust seoses Narva Aleksander Puškini tn ja Peetri platsi vahelisel skvääril ehitustööde teostamisega. Tööde teostamise aeg 27.06.2013 – 30.11.2013.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr. 16/55 “Narva linna teede ja tänavate sulgemise maks” punkti 3 kohaselt loetakse maksust vabastamist maksusoodustuseks. Määruse punkti 16 alusel kuulub maksusoodustuse määramine Narva Linnavalitsuse pädevusse. 

3. Otsus

Vabastada Lemminkäinen Eesti AS (reg.kood 10114029) teede ja tänavate sulgemise maksust ajavahemikul 27.06.2013 – 30.11.2013 seoses Narva Aleksander Puškini tn ja Peetri platsi vahelisel skvääril ehitustööde teostamisega.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks Lemminkäinen Eesti AS (reg.kood 10114029).

4.2. Korraldus jõustub seadusega sätestatud korras. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

